#taalgeneraal: Wanneer skryf ons vas en wanneer los? | Netwerk24
#taalgeneraal: Wanneer skryf ons vas en wanneer los?
Deur Riaan Grobler 29 Januarie 2016 11:15
Een van Afrikaans se taalreëls wat mense die deurmekaarste maak, is wanneer dit kom by woorde wat vas geskryf word, oftewel samestellings.
Dit is ook ’n reël wat nie altyd eenvoudig is nie, maar daar is metodes wat gebruik kan word om vas te stel wanneer ’n woord vas geskryf word.
Die goue reël is: een konsep, een woord.
Dus sal ons nie skryf roos boom nie, maar roosboom. Ander voorbeelde van samestellings is:
In al dié gevalle is naamwoorde, wat elk sy eie betekenis het, saamgevoeg om ’n splinternuwe konsep voor te stel. Een konsep. Dus, een woord.
Soms kan koppeltekens gebruik word om een konsep te vorm, soos oud-TV-aanbieder.
Wanneer jy twyfel, lees wat jy geskryf het en kyk of dit die betekenis oordra wat jy bedoel.
Byvoorbeeld: goue medaljewenner. Is die medalje goud of is dit die wenner wat goud is? Soos hy daar staan, word die wenner as goud beskryf, nie die medalje nie. Dus: gouemedaljewenner. Een konsep, een woord.
Wanneer ons egter byvoeglike naamwoorde gebruik, dus woorde wat naamwoorde beskryf, word dié woorde los van mekaar geskryf, byvoorbeeld:
Vir ’n meer volledige uiteensetting met betrekking tot samestellings, besoek beterafrikaans.co.za .
Grobler is ’n taalpraktisyn en senior subredakteur by Netwerk24.